Cryptosporidiosis	
BNO10: A 04.2	
1. Kórokozó:	Cryptosporidium parvum	
2. Teendők a beteggel	
2.1. Jelentés:	Bejelentésre kötelezett a valószínűsíthető és a megerősített eset. Egy megbetegedést csak egyszer kell bejelenteni.	
	2.1.1. Esetek osztályozása	
	Gyanús eset	---	
	Valószínűsíthető eset
	Teljesül a klinikai és epidemiológiai feltétel.	
	Megerősített eset
	Teljesül a klinikai és laboratóriumi feltétel.	
	2.1.2. Feltételek	
	Klinikai kritérium	Az alábbi négy tünet legalább egyike:
- híg, vizes hasmenés,
- görcsös hasi fájdalom,
- rossz közérzet, étvágytalanság,
- hányinger, hányás.	
	Epidemiológiai kritérium	Az alábbi epidemiológiai kapcsolatok legalább egyike:
- emberről emberre való terjedés,
- közös forrással való érintkezés,
- állatról emberre való terjedés,
- szennyezett élelmiszerrel, illetve ivóvízzel való érintkezés,
- környezeti expozíció.	
	Laboratóriumi kritérium	Az alábbi négy feltétel legalább egyike:
- Cryptosporidium peték kimutatása a székletben,
- Cryptosporidium kimutatása a bélnedvben vagy a vékonybélből vett szövettani mintában,
- Cryptosporidium nukleinsav kimutatása a székletben,
- Cryptosporidium antigén kimutatása a székletben.	
2.2. Elkülönítés:	A beteg otthonában, tartózkodási helyén a hasmenés fennállásáig elkülönítendő.	
2.3. Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező. Székletminta küldendő vizsgálatra parazitológiai laboratóriumba.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. Járvány gyanúja esetén az első diagnosztikus vizsgálatot is a járványügyi feladat elvégzésére kijelölt laboratóriumban kell elvégezni.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Folyamatos fertőtlenítés.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2. Járványügyi érdekből végzett mikrobiológiai szűrővizsgálat:	Kötelező. A kontakt személyek szűrővizsgálatát el kell végezni.	
3.3. Járványügyi megfigyelés:	A beteg környezetében élő azon személyeket, akik 0–3 éves gyermekek közösségébe járnak, akik egészségügyi intézmények ápoltjai, akik a betegellátás során étel- és gyógyszerosztást végeznek, anyatejet adnak/kezelnek, 7 napra járványügyi megfigyelés alá kell helyezni. Ezen személyeket a járványügyi megfigyelés időtartamára munkakörüktől, tevékenységüktől el kell tiltani. Közösség, intézmény látogatását, foglalkozásukat, tevékenységüket csak akkor folytathatják, ha a járványügyi megfigyelés alatt enterális tünetek nem jelentkeznek, és egy alkalommal vett székletmintájukból a kórokozó nem mutatható ki.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező.	
3.6. A terjesztő közeg felderítése:	Kötelező.